Venerabilis in Christo confratres nostros cunctamque congregationem sancti Stephani Divionensis canonicos, Betto licet indignus episcopus, perscrutans omnem facultatem vestram, unde subsidium corporale necessarium habere debetis, videtur mihi multa vobis deesse que tali congregatione procurare debemus. Ideo tactus compassione miserie vestre, dono a die presente et ut permaneat cunctos successores meos exposco: hoc est omnia altaria et decima sancti Stephani de ratione de villis nuncupatis Cuipaco vel Tremoledo, Nobiliaco, Neiront, seu in ipso Divione vel in circuitu ipsius, id est sancto Germano de Cortarno, seu sancto Martino Campaniensis, nec non sancto Martino de Quintiniaco, nec non de aliquis villis Marciliaco, Tillecastello et de villis unde none et decime Domini homines reddere debent, tam de presbiteratus quam de villis, unde a longo tempore per legem et consuetudinem de ipsis rebus sancti exactum fuit, id est omnes laborationes, vinum, annonas et de jumentis et pecudibus tam maiore quam minore utriusque sexus licentiam nostram habeatis ad requirendum ad vestram necessitatem perpetuam. Et ut perpetualiter erga vos maneat, ob Christi reverentiam, sicut iam dixi successores meos in prefacta Ecclesia humiliter exposco. Et ut apud vos littere nostre melius credantur manu propria roboravi et presenti Ecclesie nostre firmare rogavi. In Dei nomine, ego Betto episcopus, has litteras a me factas relegi et ego Reimbaldus archidiaconus Girardus, archidiaconus, Aaron, presbiter, et Sennaldus, presbiter, Esembrannus presbiter, David, presbiter, Siderannus, presbiter. Ego Sigismondus presbiter scripsi et datavi in mense maio, in anno XXIII regnante domino nostro Karolo imperatore.